Падобны сцэнар падзей — разбурэнне рэфармісцкага цэнтра — Лоўч і яго сябры рыхтуюць для левага спектра брытанскай палітыкі. І ўсё, быццам, гэтаму спрыяе. Сапраўды, лейбарысты ніяк не могуць набыць форму, хаця, здавалася, знаходжанне ў апазіцыі ў часы крызісу павінна прыносіць ім дывідэнты. Між тым, рэйтынг партыі — толькі 35 працэнтаў (у партыі кансерватараў не нашмат менш). Аднак значна горш тое, што электарат не верыць у здольнасць цяперашніх лейбарыстаў кіраваць краінай. Паводле апытанняў, толькі 24 працэнты брытанцаў мяркуюць, што штаб Эда Мілібэнда (лідар лейбарыстаў) кампетэнтны ў пытаннях дзяржаўнага менеджменту. Увогуле, толькі 46 працэнтаў тых, хто галасаваў на апошніх выбарах за лейбарыстаў, хацелі б, каб Мілібэнд быў партыйным лідарам на парламенцкіх выбарах 2015 года.